Source: http://www.bihon.ro/kadar-kalman-a-fost-o-pregatire-maraton/1563786
Timestamp: 2017-03-31 00:35:52+00:00

Document:
Kádár Kálmán: „A fost o pregătire-maraton” - BIHON
Joburi Publi24 Romimo Bestauto BIHON Bihon CSM Oradea Kádár Kálmán: „A fost o pregătire-maraton” Kádár Kálmán: „A fost o pregătire-maraton”	De	Gavril Nutiu	la	17. august 2015 15:15	Antrenorul Kádár Kálmán	Lotul multiplei campioane a României la polo, CSM Digi, a revenit acasă duminică, după un stagiu de pregătiri desfăşurat în compania echipei Jadran Herceg Novi. Formaţia orădeană şi echipa gazdă, care este la rândul său campioana en titre a Muntenegrului, au disputat zilnic câte două meciuri-şcoală. „Sunt foarte mulţumit de acest stagiu. A fost o perioadă de pregătire-maraton, care i-a solicitat din plin pe toţi componenţii lotului. În afara partidelor-şcoală, am efectuat şedinţe de pregătire tactică şi tehnică, dar şi fizică. Din punctul meu de vedere, a fost un stagiu foarte benefic pentru echipa noastră. Antrenorul gazdelor, Vladimir Gojkovic, care a fost campion mondial cu Serbia şi apoi campion european cu Muntenegru, a apreciat şi el calitatea pregătirii comune şi ne-a muţumit pentru vizita noastră”, ne-a declarat antrenorul CSM Digi, Kádár Kálmán.
Tânărul tehnician orădean a afirmat că este mulţumit de modul în care jucătorii au răspuns solicitărilor sale. „Băieţii s-au străduit să dea tot ce pot, la fel şi juniorii din lot. A fost o perioadă dificilă pentru ei, dar utilitatea acesteia se va vedea în sezonul oficial care urmează să înceapă”, a conchis Kádár Kálmán. Antrenorul echipei noastre a avut la dispoziţie toţi jucătorii din lot, mai puţin portarul Gojko Pjetlovic, care beneficiază de o perioadă de odihnă.
CSM Digi îşi va continua programul de pregătiri. Astăzi, miercuri şi joi, orădenii vor susţine patru meciuri de verificare în compania echipei maghiare Ferencváros Budapesta. Dacă antrenorul Kádár va considera că este necesar, CSM Digi ar mai putea să se deplaseze în această lună în Ungaria, pentru alte meciuri-test cu o echipă din campionatul ţării vecine. Startul în sezonul oficial va avea loc la 4-6 septembrie, când formaţia noastră va disputa meciurile din primul tur preliminar al Ligii Campionilor, la La Valetta (Malta).
Taguri: csm digi oradea, Kádár Kálmán, polo	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 

CSM 
 CSM 
 csm